CELEX: 32009R1233
Language: et
Date: 2009-12-15 00:00:00
Title: Komisjoni määrus (EL) nr 1233/2009, 15. detsember 2009 , milles sätestatakse turutoetuse erimeede piimasektoris

16.12.2009   
            
            
               ET
            
            
               Euroopa Liidu Teataja
            
            
               L 330/70
            
         
      KOMISJONI MÄÄRUS (EL) nr 1233/2009,
   15. detsember 2009,
   milles sätestatakse turutoetuse erimeede piimasektoris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 186 ja artikli 188 lõiget 2 koostoimes artikliga 4,
   ning arvestades järgmist:
   
               (1)
            
            
               Piimatoodete maailmaturuhinnad on järsult langenud nõudluse vähenemise tõttu seoses finants- ja majanduskriisiga. Piimatoodete hinnad ühenduse turul on samuti märkimisväärselt langenud seoses kriisi ja pakkumise muutustega.
            
         
               (2)
            
            
               Piimatoodete hinna langus Euroopa Liidus on tugevalt mõjutanud tootjahindu. Jätkusuutlikuks taastumiseks kulub märkimisväärselt aega. Seepärast on asjakohane anda liikmesriikidele rahastamispakett selliste piimatootjate toetamiseks, kes kannatavad tõsiselt piimasektori kriisi tõttu ning peavad sellises olukorras likviidsusprobleemidele lahenduse leidma.
            
         
               (3)
            
            
               Iga liikmesriigi jaoks arvutatakse rahastamispakett 2008/2009. aasta piimatoodangu põhjal riiklike kvootide piires. Liikmesriigid peaksid kõnealuse saadaoleva summa jaotama objektiivsete kriteeriumide alusel ning mittediskrimineerival viisil, välistades turu- ja konkurentsimoonutused.
            
         
               (4)
            
            
               Käesoleva määruse rakendamisel tuleks arvesse võtta iga liikmesriigi konkreetset institutsioonilist korraldust.
            
         
               (5)
            
            
               Piimatootjate toetust tuleks anda sekkumismeetmena põllumajandusturgude reguleerimiseks nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (2) artikli 3 lõike 1 punkti b tähenduses.
            
         
               (6)
            
            
               Eelarvelistel põhjustel rahastab ühendus liikmesriikide kulutusi seoses piimatootjate rahaliste toetustega ainult juhul, kui sellised maksed on tehtud teatud tähtajaks.
            
         
               (7)
            
            
               Riiklike rahastamispakettide läbipaistvuse ja tõhusa kontrolli ning nõuetekohase haldamise tagamiseks peaksid liikmesriigid komisjoni teavitama toetuse andmise meetodite kindlaksmääramise objektiivsetest kriteeriumidest ning turumoonutuse vältimiseks kehtestatud sätetest.
            
         
               (8)
            
            
               Piimatootjatele toetuse võimalikult peatseks tagamiseks peaks liikmesriikidel olema võimalus rakendada käesolevat määrust võimalikult kiiresti. Seepärast on vaja, et käesolev määrus jõustuks viivitamata.
            
         
               (9)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Liikmesriigid kasutavad lisas sätestatud summasid piimasektori kriisi tõttu tõsiselt kannatavate piimatootjate toetuseks objektiivsete kriteeriumide alusel ja mittediskrimineerival viisil ning tingimusel, et need maksed ei moonuta konkurentsi.
   Artikkel 2
   1.   Käesoleva määruse artiklis 1 sätestatud meetmeid käsitatakse sekkumismeetmetena põllumajandusturgude reguleerimiseks määruse (EÜ) nr 1290/2005 artikli 3 lõike 1 punkti b tähenduses.
   2.   Liikmesriigid teevad artiklis 1 osutatud toetusega seotud maksed hiljemalt 30. juuniks 2010.
   Artikkel 3
   Seoses artiklis 1 sätestatud toetusega teatavad liikmesriigid komisjonile
   
               a)
            
            
               viivitamata ja hiljemalt 31. märtsil 2010 toetuse andmise meetodite kindlaksmääramise objektiivsed kriteeriumid ning turumoonutuse vältimiseks kehtestatud sätted;
            
         
               b)
            
            
               makstud toetuste kogusumma ning toetusesaajate arvu ja liigi hiljemalt 30. augustiks 2010.
            
         Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. detsember 2009
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 299, 16.11.2007, lk 1.
   
      (2)  ELT L 209, 11.8.2005, lk 1.
   
      LISA (1)
      
      
                  miljonites eurodes
               
            
                  BE
               
               
                  7,212824
               
            
                  BG
               
               
                  1,842622
               
            
                  CZ
               
               
                  5,792943
               
            
                  DK
               
               
                  9,859564
               
            
                  DE
               
               
                  61,203560
               
            
                  EE
               
               
                  1,302069
               
            
                  IE
               
               
                  11,502500
               
            
                  EL
               
               
                  1,581891
               
            
                  ES
               
               
                  12,792178
               
            
                  FR
               
               
                  51,127334
               
            
                  IT
               
               
                  23,031475
               
            
                  CY
               
               
                  0,316812
               
            
                  LV
               
               
                  1,445181
               
            
                  LT
               
               
                  3,099461
               
            
                  LU
               
               
                  0,597066
               
            
                  HU
               
               
                  3,565265
               
            
                  MT
               
               
                  0,084511
               
            
                  NL
               
               
                  24,586045
               
            
                  AT
               
               
                  6,052604
               
            
                  PL
               
               
                  20,211209
               
            
                  PT
               
               
                  4,084693
               
            
                  RO
               
               
                  5,010401
               
            
                  SI
               
               
                  1,143094
               
            
                  SK
               
               
                  2,034727
               
            
                  FI
               
               
                  4,831752
               
            
                  SE
               
               
                  6,427521
               
            
                  UK
               
               
                  29,260698
               
            
                  EL 27
               
               
                  300,000000
               
            
         (1)  2008/2009. aasta piimatoodangu alusel riiklike kvootide piires.